Ancheta francezilor privind aplicația Telegram se extinde. Fondatorul Pavel Durov a fost inculpat pentru șase capete de acuzare
Autoritățile franceze au emis mandate de arestare pentru directorul general al Telegram, Pavel Durov, și fratele său, Nikolai, co-fondator al companiei, încă din luna martie, potrivit unui document administrativ francez văzut în exclusivitate de publicația POLITICO. Documentul arată că investigația franceză sub acoperire privind Telegram este mai amplă și a început cu câteva luni înainte decât se știa anterior. Cazul gravitează în jurul refuzului Telegram de a coopera cu o anchetă a poliției franceze privind abuzurile sexuale asupra copiilor.